KOMISIJOS REGLAMENTAS (EB) Nr. 438/2008
2008 m. gegužės 21 d.
dėl tam tikrų pavadinimų išbraukimo iš Saugomų kilmės vietos nuorodų ir saugomų geografinių nuorodų registro (Löwensteiner Mineralquelle (SKVN), Bad Niedernauer Quelle (SKVN), Kisslegger Mineralquelle (SKVN), Teinacher Mineralquellen (SKVN), Lieler Quelle (SKVN), Gemminger Mineralquelle (SKVN), Überkinger Mineralquellen (SKVN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 12 straipsnio 1 dalį,
kadangi:
(1)
Pagal Reglamento (EB) Nr. 510/2006 12 straipsnio 2 dalį ir 17 straipsnio 2 dalį Vokietijos prašymai panaikinti pavadinimų „Löwensteiner Mineralquelle“, „Bad Niedernauer Quelle“, „Kisslegger Mineralquelle“, „Teinacher Mineralquellen“, „Lieler Quelle“, „Gemminger Mineralquelle“ ir „Überkinger Mineralquellen“ registraciją paskelbti Europos Sąjungos oficialiajame leidinyje (2).
(2)
Kadangi Komisija negavo jokių prieštaravimo pareiškimų pagal Reglamento (EB) Nr. 510/2006 7 straipsnį, šių pavadinimų registracija turėtų būti panaikinta.
(3)
Remiantis šiais duomenimis, šie pavadinimai turėtų būti išbraukti iš Saugomų kilmės vietos nuorodų ir saugomų geografinių nuorodų registro.
(4)
Šiame reglamente numatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytų pavadinimų įregistravimas yra panaikinamas.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 21 d.